## Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 87/1996 (16.10.1996.), Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

# NARODNA BANKA HRVATSKE

Na osnovi članka 16. stavke 4. i članka 103. Zakona o zdravstvenom osiguranju
("Narodne novine" br. 75/93 i 55/96) te članka 10. i 11. Statuta Hrvatskog
zavoda za zdravstveno osiguranje ("Narodne novine" br. 1/94), Upravno vijeće
Hrvatskog zavoda za zdravstveno osiguranje na 24. sjednici održanoj 8.
listopada 1996. godine donijelo je

## **PRAVILNIK**

### **O IZMJENAMA I DOPUNAMA PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU**

Članak 1.

U Pravilniku o pravima, uvjetima i načinu korištenja zdravstvene zaštite
u inozemstvu ("Narodne novine" br. 6/94) u članku 11. stavci 1. iza riječi
"pravo na", dodaju se riječi: "upućivanje na".

U podstavci 1. umjesto brojke "15", upisuje se brojku "18".

U podstavci 3. iza riječi: "nužna" dodaje se rijeć: "kadaverična."

Iza stavke 1. dodaje se novu stavku 2. koja glasi: "Pravo na upućivanje
na liječenje u inozemstvo može se iznimno odobriti osiguranoj osobi koja
nije utvrđena u stavci 1. ovog članka, samo u slučaju kada se operacijskim
postupkom u inozemstvu može osigurati izliječenje, uz uvjet da se takav
postupak ne može provesti u zdravstvenim ustanovama u Republici Hrvatskoj.

Članak 2.

U članku 12. stavka 2. mijenja se i glasi: "Rješenje iz stavke 1. ovog
članka donosi se na osnovi zahtjeva osigurane osobe, odgovarajuće medicinske
dokumentacije, te ocjene, nalaza i mišljenja Liječničkog povjerenstva Direkcije
Zavoda uz prethodno pribavljeno mišljenje mjerodavne zdravstvene ustanove
na tercijarnoj razini u Republici Hrvatskoj kojim se potvrđuje da traženo
liječenje nije moguće provesti u zdravstvenim ustanovama u Republici Hrvatskoj."

Članak 3.

U članku 13. stavci 1. brišu se riječi: "osam dana" i dodaju riječi:
"15 dana".

Stavka 3. mijenja se i glasi: "Drugostupanjsko rješenje donosi direktor
Zavoda na osnovi ocjene, nalaza i mišljenja Višeg liječničkog povjerenstva
Direkcije Zavoda, te mišljenja merodavne zdravstvene ustanove na tercijarnoj
razini."

Članak 4.

U članku 14. stavci 2. brojku "30" zamjenjuje se brojkom "60".

Iza stavke 2. dodaje se novu stavku 3. koja glasi: "Na prijedlog inozemne
zdravstvene ustanove u koju je osigurana osoba upućena na liječenje, ako
postoje opravdani razlozi, dopunom rješenja iz članka 14. ovog Pravilnika,
a na osnovi ocjene Liječničkog povjerenstva Direkcije Zavoda može se produžiti
trajanje odobrenog liječenja iz stavke 1. ovog članka".

Članak 5.

U članku 17. u stavci 1. brojku: "11" zamjenjuje se brojkom "12".

Članak 6.

U članku 19. u stavci 3. iza riječi: "na osnovi" dodaje se riječ: "nalaza,"
te se brišu riječi: "Komisije liječnika vještaka" i dodaju riječi: "Liječničkog
povjerenstva".

Članak 7.

U cijelom tekstu Pravilnika riječi: "liječnička komisija" zamjenjuju
se riječima: "liječničko povjerenstvo" u odgovarajućem padežu.

Članak 8.

Ovaj Pravilnik stupa na snagu osmog dana od dana objave u "Narodnim
novinama."

Klasa: 025-04/96-01/73
Ur.broj: 338-01-04-96-1
Zagreb, 8. listopada 1996. godine

Predsjednik Upravnog vijeća
Hrvatskog zavoda za zdravstveno
osiguranje
**prim. dr. sc. Mate Ljubičić,** v. r.

Pravilnik, NN 87/1996-1535